RaptorDB - the Key Value Store - CodeProject 10,261,075 members (68,905 online) Sign in
My vote of 5Fredrik Schultz27-Jan-12 3:42 Last Visit: 31-Dec-99 18:00 Last Update: 11-Dec-13 20:42Refresh1 Fancy - Black leather hobo bag
Fancy it	Black leather hobo bag
from Jacki Easlick
Kevin Shum kev567_
baylee noelle funeralsforbuildings
Quincy Smith quincyanne
Alex Reid reid0102 Selfs ’n sluwe linguis vang soms sy baas | Netwerk24
Selfs ’n sluwe linguis vang soms sy baas
Deur Gerhard van Huyssteen 11 Februarie 2017 17:23
Sit ’n taalkundige in ’n kroeg,* gemoeid slegs met sigselwers en ’n whiskey.
’n Breedbeborsde, betatoeëerde bokbaard kom sit op die kruk neffensaan.
“So, what’s your name?” vra hy nadat hy ’n tapbier bestel het. Sy aksent klink Amerikaans.
Die linguis sug diep, binnensmonds. Om sy erg Afrikaanse naam en van uit te spel aan dese en gene wat nie régtig belang daarby het nie, is erg vermoeiend. Hy kies dus vir sy “restaurantnaam” – die naam wat hy gebruik as hy telefonies besprekings by ’n restaurant maak.
“OK, I’m Brett Vandeginste.”
“Nice to meet you, Brett.”
Dié keer kom die taalkundige se sug effens hoorbaar uit.
Dis die een vraag wat al wat ’n linguis is vrees, want daar is gewoonlik een van vier opvolgvrae:
Ek ken maar weinig taalkundiges wat taalpuriste en skoolvosse is; die meeste van ons verheug ons juis in taalverandering, die variëteite van ’n taal, tale en sprekers in kontak met mekaar.
1. “O gits, dan moet ek seker nou op my taalgebruik let?!”
Dié opmerking kom veral in Afrikaanse geselskap voor, en die res van die gesprek kring dan dadelik uit na die Voortbestaan van Ons Taal en die verloedering daarvan deur die jeug. Ek ken maar weinig taalkundiges wat taalpuriste en skoolvosse is; die meeste van ons verheug ons juis in taalverandering, die variëteite van ’n taal, tale en sprekers in kontak met mekaar. Die misterie van taal lê juis in die randverskynsels, die uitsonderings.
2. “Hoeveel tale praat jy?” Daar is ’n verskil tussen ’n ­linguis en ’n poliglot. Eersgenoemde bestudeer een of meerdere tale, die ander praat/lees/skryf/verstaan meerdere tale. Met die uitsondering van ’n paar Afrikataalkollegas bemeester die gemiddelde linguis wat ek ken so tussen een (gewoonlik Amerikaners) en drie of vier tale (gewoonlik die tokkelokke).
Prof. Ernst Kotzé, oud-Taalkommissievoorsitter en ’n vooraanstaande taalkundige, is 12 tale magtig, maar hy is die uitsondering op die reël.
3. “Mmmmm, so hoe dra jou navorsing by tot ’n beter wêreld?” Dié ene is moeilik, want dis dalk ’n vraag waarmee menige geesteswetenskaplike (of enige akademikus) op die een of ander tyd moet stoei. Ek antwoord gewoonlik dat, sonder taalkundiges, ons dit nie gaan regkry om rekenaars te ontwikkel wat slimmer as mense is nie. Daarom is ons noodsaaklik. Dit lei dan die gesprek flink in ander rigtings, veral as die gespreksgenoot met ’n lyf vol tatoes rondloop.
4. “Jy’s ’n ling . . . wat??” Dié vraag is nie so erg nie, want dan kan ’n mens darem verduidelik dat die woord uit die Latynse “lingua” kom wat letterlik “tong” en later “taal” beteken het. En dan is die skakels vlot na “mother tongue” en ander woord wat met lingua verband hou. Of die gesprek hou dadelik op.
Die taalkundige se ma het hom goed opgevoed en hy antwoord Baardbek dus bedeesd: “I work in the language ­industry.”
Moet nooit ’n man op sy baardjie takseer nie . . .